Imtella' April 27, 2021 L-attriċi Miriam Casha se tkun il-mistiedna ewlenija ta' 'X'sar minnhom?' illejla. Magħrufa bħala l-Pupa Sister, is-Sinjura Casha ħadet sehem fuq il-palk għall-ewwel darba b'kumbinazzjoni. Fuq it-televixin, iddebuttat fis-serje 'Qegħdin Sew' bil-karattru ta' Ruth. Karattru antipatku, iżda li kien maħbub minn bosta. Illejla wkoll, 'X'sar minnhom?' se jerħilha sat-Teatru Astra fir-Rabat Għawdex. Teatru, li fetaħ fl-20 ta' Jannar tal-1968. L-ewwel produzzjoni li ttellgħet fi ħdanu kienet l-operetta 'Cuore Di Ben'. Fit-Teatru Astra kienu jittellgħu tliet operetti fis-sena li għalihom kienu jattendu bosta persuni. 'X'sar minnhom?' jixxandar illejla fl-10.05pm fuq TVM.